Diari Oficial de la Generalitat Valenciana


Sumari del DOGV 8488, del 18-02-2019 (2019/1426)

Extracte de la Resolució de 12 de novembre de 2018, del degà de la Facultat d'Economia, per la qual es convoca i s'estableixen les bases reguladores del VI Premi al millor TFM.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8488

Data del DOGV
:   18-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1426


Data del document
:   12-11-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 12 de novembre de 2018, del degà de la Facultat d'Economia, per la qual es convoca i s'estableixen les bases reguladores del VI Premi al millor TFM. [2019/1426]  
BDNS (identif.): 439493.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Hi poden participar les i els estudiants de la Facultat d'Economia de la Universitat de València que en el curs 2017-2018 hagen obtingut, com a mínim, la qualificació d'excel·lent en l'assignatura treball de final de màster.  
  
Segon. Objecte  
L'objecte d'aquest concurs és premiar els dos millors treballs de final de màster (TFM) realitzats per estudiants de la Facultat d'Economia de la Universitat de València durant el curs 2017/2018 i que es presenten com a candidats per a la seua exposició pública, en format de pòster, durant el XVIII Fòrum d'Ocupació de la Facultat d'Economia de la Universitat de València, que tindrà lloc els dies 20 i 21 de febrer de 2019.  
  
Tercer. Bases reguladores  
Les bases de la convocatòria es publiquen a la URL   
http://www.uv.es/economia  
  
  
Quarta. Quantia  
S'estableixen dos premis consistents en 500 euros, patrocinats per Consum, S. Coop. V., per als dos millors TFM acabats durant el passat curs acadèmic 2017/2018 que hagen obtingut la qualificació d'Excel·lent i a partir de la proposta de resolució de l'apartat 8.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i fins al 19 de febrer de 2019, a les 14 hores.  
  
  
Sisé. Altres dades  
Juntament amb la sol·licitud també s'ha de lliurar un pòster en paper, amb unes dimensions obligatòries finals de 100 cm d'altura per 70 cm d'amplada, o bé un arxiu en PowerPoint o en Publisher amb el contingut del pòster, que ha de conservar la proporció de la citada grandària obligatòria final de manera que en permeta la impressió en paper a aquestes dimensions, de la qual es farà càrrec, en aquest cas, la Facultat.  
  
  
València, 12 de novembre de 2018.- La rectora, p. d. (DOGV 09.07.2018), el degà de la Facultat d'Economia: José Manuel Pastor Monsálvez.